કર્ણાટકમાં બેંગ્લુરૂ ખાતે આવેલ ઇગલટન ગોલ્ફ રિસોર્ટ, જ્યાં ગુજરાત કોંગ્રેસના 40 જેટલા ધારાસભ્યો ગત શુક્રવારથી રહી રહ્યાં છે, ત્યાં બુધવારે સવારે આવકવેરા વિભાગના અધિકારીઓ દ્વારા છાપો મારવામાં આવ્યો હતો. આ રિસોર્ટ કર્ણાટકના ઊર્જા મંત્રી ડી.કે.શિવકુમારનો છે. રિસોર્ટની સાથે જ ઊર્જા મંત્રીના ઘરે પણ છાપો મારવામાં આવ્યો હતો. તાજેતરની જાણકારી અનુસાર આઈટી વિભાગના તપાસ અધિકારીઓ દ્વારા ડી.કે. શિવકુમારને પુછપરછ માટે લઈ જવામાં આવ્યા છે. રિસોર્ટમાં રોકાયેલ કોંગ્રેસના ધારાસભ્યોના રૂમની પણ તપાસ કરવામાં આવી હતી. બુધવારે સવારે 7 વાગે આ છાપો મારવામાં આવ્યો હતો.